Tyll Kroha

Tyll Kroha, nado o 12 de agosto de 1929 e finado o 2 de abril de 2015,"Traueranzeigen Tyll Kroha". Kölner Stadt-Anzeiger.  foi un numismático e comerciante de moedas alemán.

 Traxectoria 
En 1968, Kroha fundou en Colonia, xunto con Günther Brockmann, un establecemento comercial denominado Kölner Münzkabinett Tyll Kroha (ou simplemente Kölner Münzkabinett), que comezou coas propias moedas das coleccións particulares de ambos os socios. Este negocio caracterizouse pola celebración de grandes poxas de carácter periódico que se menteñen máis de medio século despois. En 1975, Brockmann deixou o negocio e Kroha dirixiu a compañía en solitario ata 2014, cando lla traspasou a Kai Scheuermann."Home". www.koelner-muenzkabinett.de Nesta casa dirixiu persoalmente máis de 100 poxas.Künker, F. R. (2015-b-).Künker, F. R. (2015-a-). 

Kroha foi membro de honra da Asociación Alemá de Comerciantes de Moedas, e entre 1977 e 1986 foi o segundo presidente desta entidade.

No ámbito editorial, Kroha é autor de varios catálogos e manuais, e a súa obra Grosses Lexikon der Numismatik, publicada por primeira vez en 1977, foi considerado durante décadas como obra de referencia para coleccionistas e comerciantes.

Paralelamente ao seu labor comercial, a partir de 1954 Tyll Kroha creou a colección numismática da caixa de aforros Kreissparkasse Köln, que coordinou durante máis de 30 anos, e encargouse da serie de exposicións Das Fenster, onde se expuñan os fondos actualizados desta institución."Sammlung Geldgeschichte". Kreissparkasse Köln.  

 Recoñecementos 

 (2002): Eligiuspreis, da Sociedade Numismática Alemá."Eligiuspreisträger 1996-2005". (Deutsche Numismatische Gesellschaft.

 Publicacións 
Esta é unha escolma das principais publicacións de Tyll Kroha:"Kroha, Tyll". WorldCat Identities."Kroha, Tyll 1929- ". Digital Library Numis.

 (1959). Sparbüchsen. Euin Brevier. Klinkhardt & Biermann, Braunschweig.
 (1963). Münzen des Altertums. 2 (ed., con Miller, M.). Klinkhardt & Biermann, Braunschweig.
 (1961). Münzen sammeln. Klinkhardt & Biermann, Braunschweig.
 (1966). Medallen und Plaketten (con Bernhart, M.). Klinkhardt & Biermann, Braunschweig.
 (1977). Grosses Lexikon der Numismatik. Bertelsmann Lexikon Verlag, Gütersloh. ISBN 978-3577105545
 (1988). Geldgeschichtliches Museum in der Kreissparkasse Köln (con Lautz, T.). Kreissparkasse Köln.

 Notas 

 Véxase tamén 

 Bibliografía 

 Künker, F. R. (2015-a-). "Tyll Kroha (1929-2015)". En Münzen Woche. 29 de abril de 2015.
 Künker, F. R. (2015-b-). "Nachruf: Tyll Kroha (1929-2015)". En Schweizer Münzblätter. Xuño. Nº 258. Páxina 58

Categoría:Nados en 1929
Categoría:Finados en 2015
Categoría:Numismáticos de Alemaña
Categoría:Galardoados co Eligiuspreis
Categoría:Personalidades sen imaxes